  Майя Бывальцева Куарусёнэ Удмуртиын грипплы пумит прививка пуктылыны кутскозы. Вакцинациез ортчытон понна Удмуртилэн коньдэтысьтыз ватсаса 22 миллион 300 сюрс манет висъязы. Со сярысь 17-тӥ гудырикошконэ улосвыл тӧроен аппарат кенешонын элькунысь тазалыкез утёнъя министр Георгий Щербак ивортӥз. Вакциналэсь нырысетӥ партизэ Удмуртиын 26-31 гудырикошконэ возьмало Нырысь ик 290 сюрс 831 доза вакцина вуоз: со пӧлысь 189 сюрс 66-ез - бадӟымъёслы, 101 сюрс 765-ез - нылпиослы. Иммунизаци понна пуэдлэн куинь штаммъёсызлы иммунитет кылдытӥсь вакцинаез куто. Вакцинаци бере висёнлы пумитъяськон 8-12 нунал ортчыса кутске но одӥг арозь возиське. <…> Грипплы пумит вакцина мугорез вирусэн пумиськонлы дася но черланы кышкытлыкез но висем бере секыт луонэз кулэстэ Георгий Щербак, Удмуртиысь тазалыкез утёнъя министрПуэд мугорлэсь пумитъяськыны быгатэмзэ лябӟытэ, соин сэрен мукет паласькись висёнъёс паласькыны быгато, со пӧлын выль коронавирус инфекц. Грипплэн вирусэз арлы быдэ воштӥське, соин одӥг пол висем бере иммунитет кылдыны уг быгаты – прививка котькуд ар пуктылы кулэ. Тодэ вайытом, таяз арын 60 процентэзлы Удмуртиын улӥсьёслы прививка пуктыны чаклало.  Тегъёс: Тазалык Ижкар Удмуртия грипп пуэд прививка 100ар ГеоргийЩербак  